
Nyári rajz

A gyerekek szellemi fejlődéséhez, beszédkészségének kialakulásához, kreativitásának fejlődéséhez nagyban hozájárul a vers - és meseolvasás. Így nagyon fontos az erre való tudatos nevelés már egészen kicsi korban.
A cél egy olyan illusztrált gyermekverses kötet tervezése volt, amely a hagyományos, megszokott formától eltér.
A könyv különlegessége, hogy egész és félbe vágott oldalakat tartalmaz, amelyekre rákerültek az illusztrációk. A versszakok három részre lettek osztva. Az így kapott részekhez két illusztráció készült. A lapozási technika lehetővé teszi, hogy a vers fonalát követve, az adott illusztráció átalakuljon a következő verssornak megfelelően. Így a vers élményszerűvé válik az olvasó előtt, változhat akár a perspektíva, a helyszín, a cselekvés, vagy akár a figurák is.
Nemes Nagy Ágnes Nyári rajz című költeménye remeg lehetőséget ad az illusztrációk ilyen módon történő elkészítéséhez.



